5.4.2023.
LV
Eiropas Savienības Oficiālais Vēstnesis
C 125/65 Trešdiena, 2022. gada 14. septembris
37. aicina Komisiju un dalībvalstis veicināt vietējo un reģionālo pašvaldību tiešu iesaistīšanos projektu izstrādē un īstenošanā, tostarp izstrādājot sīki izstrādātas piemērošanas pamatnostādnes un veidojot to spējas pašiem īstenot NEB; mudina reģionālās un vietējās iestādes izpētīt, kā vietējās kultūras iestādes var gūt labumu no NEB principu īstenošanas, īpaši, kā šie principi var palīdzēt mazināt to klimata pēdu;
38. šajā sakarā uzsver, ka ar sagatavošanas darbību “Jaunā Eiropas “Bauhaus” zināšanu pārvaldības platforma” 2022. gada budžetā var racionalizēt vadlīnijas un apmainīties ar informāciju par finansējuma iespējām potenciālajiem pieteikumu iesniedzējiem un ka pēc 2030. gada šo budžetu var vēl vairāk palielināt;
39. uzsver, ka ir jāparedz lielāka elastība vietējām un reģionālajām iestādēm, lai tās varētu eksperimentēt ar NEB projektiem, un uzsver, ka regulatīvajām smilškastēm piemīt potenciāls veicināt inovāciju kā aprites ekonomikā, tā NEB iniciatīvas ietvaros;
40. uzskata, ka NEB vajadzētu būt daļai no plašāka Eiropas kultūras kursa; uzsver, ka NEB būtu jāizmanto un jāveicina KRNI neizmantotais potenciāls, tostarp jāizceļ kultūras radītāji, kā ilgtspējīgas ekonomikas izaugsmes virzītājspēki un inovatīvu un kvalitatīvu pakalpojumu un produktu avots, garantējot KRNI iesaisti, ko atbalstītu mērķtiecīgas pamatnostādnes, paverot jaunas sadarbības, savstarpējas mācīšanās, spēju veidošanas un kultūras apmaiņas iespējas, vienlaikus nodrošinot taisnīgus darba apstākļus un taisnīgu atlīdzību visām iesaistītajām personām; uzsver, ka būtu jāveicina ar NEB saistīto kultūras pasākumu vides ilgtspēja;
41. aicina Komisiju ļaut Parlamentam ciešāk iesaistīties attiecīgajās NEB struktūrās, piemēram, augsta līmeņa apaļā galda sanāksmēs;
42. aicina topošo NEB laboratoriju sniegt savu pienesumu pētniecībai un inovācijai prioritārajās NEB jomās; uzsver, ka NEB laboratorijai ir jāizstrādā inovatīvi ieteikumi, jāsadarbojas ar citām iestādēm, valstu, reģionālajām un vietējām pārvaldes struktūrām un ieinteresētajām personām, tostarp ar pilsonisko sabiedrību un kopienu grupām, kā arī jāizstrādā skaidri darbības un ziņošanas noteikumi saskaņā ar šo iniciatīvu; mudina Komisiju paātrināt laboratorijas darbības izvēršanu un nodrošināt tai pietiekamus resursus;
43. atzinīgi vērtē to, ka ir izveidots NEB festivāls un ikgadējās NEB balvas, kurām būtu jāatspoguļo Savienības bagātīgā kultūras daudzveidība un jācenšas panākt sinerģiju ar citām attiecīgām Eiropas godalgām un pasākumiem; uzsver, ka ir svarīgi visā Eiropā organizēt NEB pasākumus, lai uzrunātu vairāk cilvēku un palielinātu informētību par šo iniciatīvu, tostarp izmantojot īpašus pasākumus, festivālus un Eiropas NEB gadu;
44. aicina Komisiju plānot ikgadējo NEB festivālu vietas, ņemot vērā to, kuras Eiropas pilsētas UNESCO izraudzījusies par Pasaules arhitektūras galvaspilsētām; ierosina rīkot NEB festivālu tajās ES pilsētās, kas izraudzītas par Pasaules arhitektūras galvaspilsētām, lai labāk popularizētu Eiropas arhitektūru un inovāciju;
45. aicina Komisiju izveidot un regulāri atjaunināt publisku, digitālu un viegli pieejamu NEB projektu un NEB darbību datubāzi, lai veicinātu iniciatīvas rezultātu pamanāmību un turpinātu attīstīt NEB, pamatojoties uz labāko praksi, tostarp kultūras jomā, kā arī stiprinātu zināšanu apmaiņu, pētniecību un izstrādi;
46. aicina pastiprināt NEB komunikācijas, informēšanas un pamanāmības centienus, vienlaikus respektējot daudz­ valodību, lai panāktu, ka cilvēki zina par šo iniciatīvu, atbalsta to un iesaistās tajā, jo īpaši izmantojot sabiedrības iesaistīšanas pasākumus, tostarp sociālos medijus un digitālās publikācijas, piemēram, izpratnes veicināšanas kampaņas,